L 302/26
LT
Europos Sąjungos oficialusis leidinys
2022 11 22
8.3.
Jeigu transporto priemonės gamintojas patvirtintoje transporto priemonėje papildomai įrengia kitų taisyklių reikalavimus atitinkančią standartinę buitinę arba pramoninę įrangą, išskyrus mobiliojo ryšio įrangą, ir jei ta įranga įrengiama, keičiama arba išmontuojama pagal įrangos ir transporto priemonės gamintojų rekomen­ dacijas, tai neturi įtakos transporto priemonės tipo patvirtinimo galiojimui.
Tačiau transporto priemonių gamintojams nedraudžiama įrengti ryšio įrangą laikantis transporto priemonių gamintojo ir (arba) tokios ryšių įrangos gamintojo (-ų) parengtų tinkamų įrengimo instrukcijų.
Transporto priemonės gamintojas (jei to reikalauja bandymus atliekanti institucija) turi pateikti įrodymus, kad tokie siųstuvai nedaro neigiamos įtakos transporto priemonės eksploatacinėms charakteristikoms.
Jis gali tai padaryti patvirtindamas, kad dėl galios lygio ir įrengimo šioje taisyklėje nustatyto lygio atsparumas leidžia užtikrinti pakankamą apsaugą veikiant tik siųstuvams, t. y. nenaudojant siųstuvų, kai atliekami 6 dalyje nustatyti bandymai.
Šia taisykle draudžiama naudoti ryšių siųstuvus, jei taikomi kiti tokios įrangos arba jos naudojimo reikalavimai.
9.
Gamybos atitiktis Gamybos atitikties kontrolės procedūros turi atitikti nustatytąsias Susitarimo 2 priedėlyje (E/ECE/324-E/ECE/ TRANS/505/Rev.2) ir jas taikant galioja toliau nurodyti reikalavimai:
9.1.
Pagal šią taisyklę patvirtintos transporto priemonės, sudedamosios dalys arba ESM turi būti pagaminti taip, kad atitiktų tipą, patvirtintą pagal 6 dalyje ir, jei taikoma, pagal 7 dalyje nustatytus reikalavimus.
9.2.
Transporto priemonės, sudedamosios dalies arba atskiro techninio mazgo gamybos atitiktis turi būti tikri­ nama remiantis duomenimis, pateiktais pranešimo apie tipo patvirtinimą formoje (-ose), nustatytoje (-ose) šios taisyklės 3A ir (arba) 3B priede.
9.3.
Jeigu tipo patvirtinimo institucijai nepriimtina gamintojo taikoma patikros procedūra, taikomi 9.3.1, 9.3.2 ir 9.3.3 punktai.
9.3.1.
Jei tikrinama serijinės gamybos transporto priemonės, sudedamosios dalies ar ESM atitiktis, gamyba laikoma atitinkančia šios taisyklės reikalavimus dėl plačiosios dažnių juostos ir siaurosios dažnių juostos elektro­ magnetinių trikdžių, jei išmatuoti lygiai atskaitos ribų, transporto priemonėms nurodytų 6.2.2.1, 6.2.2.2, 6.3.2.1, 6.3.2.2 ir, jei taikoma, 7.2.2.1 bei 7.2.2.2 punktuose, o ESM – 6.5.2.1, 6.6.2.1 ir, jei taikoma, 7.10.2.1 punktuose (prireikus), neviršija daugiau kaip 4 dB (60 proc.).
9.3.2.
Jei tikrinama serijinės gamybos transporto priemonės, sudedamosios dalies ar ESM atitiktis, gamyba laikoma atitinkančia šios taisyklės reikalavimus dėl atsparumo elektromagnetinei spinduliuotei, jei transporto prie­ monės tiesioginis valdymas, įvertinus transporto priemonės ESM, nepablogėja taip, kad tai galėtų pastebėti vairuotojas arba kitas eismo dalyvis, kai transporto priemonės būsena atitinka apibrėžtąją 6 priedo 4 dalyje ir kai transporto priemonė yra veikiama V/m išreikšto lauko stiprio, sudarančio ne daugiau kaip 80 proc. atskaitos ribinės vertės, nustatytos transporto priemonėms 6.4.2.1 ir, jei taikoma, 7.7.2.1 punktuose, o ESM – 6.8.2.1 ir, jei taikoma, 7.18.2.1 punktuose.
9.3.3.
Jeigu tikrinama serijinės gamybos sudedamosios dalies arba atskiro techninio mazgo (ATM) atitiktis, gamyba laikoma atitinkančia šios taisyklės reikalavimus dėl atsparumo laidininkais skleidžiamiems trikdžiams ir spinduliuotei, jei su atsparumu susijusių sudedamosios dalies ar atskiro techninio mazgo funkcijų veikimas nepablogėja esant ne didesniems kaip 6.9.1 ir, jeigu taikoma, 7.19.1 punktuose nurodytiems lygiams, ir neviršijant 6.7.1 ir, jeigu taikoma, 7.17.1 punktuose nurodytų lygių.
10.
Baudos už gamybos neatitiktį
10.1.
Pagal šią taisyklę suteiktas transporto priemonės, sudedamosios dalies arba atskiro techninio mazgo tipo patvirtinimas gali būti panaikintas, jei nesilaikoma 6 dalyje ir, jei taikoma, 7 dalyje nustatytų reikalavimų arba jei atrinktos transporto priemonės neišlaiko 6 dalyje ir, jei taikoma, 7 dalyje numatytų bandymų.
10.2.
Jeigu šią taisyklę taikanti susitariančioji šalis panaikina savo anksčiau suteiktą patvirtinimą, ji apie tai kitoms šią taisyklę taikančioms susitariančiosioms šalims nedelsdama praneša naudodama šios taisyklės 3A ir 3B prieduose pateikto pavyzdžio pranešimo formą.
11.
Visiškas gamybos nutraukimas Visiškai nutraukęs pagal šią taisyklę patvirtinto tipo transporto priemonės arba ESM gamybą, tipo patvir­ tinimo turėtojas apie tai informuoja tipo patvirtinimo instituciją, kuri savo ruožtu apie tai